stanford-oval/wikipedia huggingface dataset:
Diane Hendricks

| Diane Hendricks> Henkilötiedot |
| --- | --- |
Syntynyt: 1947 (ikä 76–77)
Muut tiedot
Omaisuus:  5,5 miljardia dollaria (3/2018)
Yritys:  ABC Supply
Diane Marie Hendricks (s. 1947) on yhdysvaltalainen yrittäjä ja yritysjohtaja, elokuvatuottaja ja miljardööri. Hän perusti vuonna 1982 ABC Supply -yrityksen edesmenneen puolisonsa  Ken Hendricksin (k. 2007) kanssa ja toimii nykyään yrityksessä hallituksen puheenjohtajana. ABC Supply on Yhdysvaltain suurin katto- ja julkisivumateriaalien sekä ikkunoiden tukkuliike. Hendricksin vuodesta 2013 täysin omistaman yrityksen kotipaikka on Beloit, Wisconsin. Yritys on kasvanut ostamalla kilpailijoitaan 2010-luvulla ja laajentamalla valikoimaansa myös rakennusten sisämateriaaleihin. Yrityksellä on 700 toimipistettä ja se teki 7,2 miljardin Yhdysvaltain dollarin liikevaihdon vuonna 2016. Maaliskuussa 2018 yhdysvaltalainen talousjulkaisu Forbes arvioi Diane Hendricskin omistusten arvoksi 5,5 miljardia dollaria.
Hendricks omistaa lisäksi Hendricks Holding Companyn, jossa on kuorma-autoliikenteeseen, vakuutustoimintaan, lääkkeisiin, tuotantoon ja kierrätykseen liittyviä yrityksiä.
Hendricks on syntyisin suurperheestä ja edesmenneen Ken Hendricksin leski. Hänellä on 7 lasta. Poliittisesti hän on republikaani ja on tukenut kotiosavaltionsa Wisconsin taloudellista kehitystä ja koulutusta.
Käännös suomeksi
Otto Huhtanen

Huhtanen saksalaisessa 1920-luvun postikortissa.
Otto Huhtanen (12. kesäkuuta 1891 Säiniö, Viipurin mlk. – 17. joulukuuta 1978 Riihimäki) oli suomalainen vapaapainija ja kreikkalais-roomalaisen tyylin painija. Hän voitti vapaapainissa ammattilaisten maailmanmestaruuden Saksassa vuonna 1921. Hänen lempinimensä oli "Kannaksen Karhu". Huhtanen saavutti kreikkalais-roomalaisen tyylin amatööripainissa sarjan yli 82,5 kg SM-pronssia vuonna 1917 Helsingin Atleettiklubin edustajana. Huhtanen on haudattu Lappeenrantaan, Lepolan hautausmaalle.
Huhtasen hautakivi Lappeenrannassa, Lepolan hautausmaalla, lähellä sivuporttia.
Denzil Douglas

Denzil Douglas
Denzil Llewellyn Douglas (s. 14. tammikuuta 1953) oli Saint Kitts ja Nevisin pääministeri vuosina 1995-2015. Hänen seuraajansa on Timothy Harris. Hänestä tuli Saint Kitts ja Nevisin työväenpuolueen puheenjohtaja vuonna 1989.
Douglas nousi maansa pääministeriksi vuonna 1995. Hänet on valittu uudelleen 2000, 2004 ja 2010. Häntä edelsi Kennedy Simmonds. Douglas toimi myös ulkoministerinä vuoteen 2000 saakka. Hän on valmistunut Länsi-Intian yliopistosta ja hänellä on yksi tytär.
Diana Jorgova

| Mitalit> Maa:   Bulgaria.Naisten ammunta. Olympialaiset  | Mitalit> Maa:   Bulgaria.Naisten ammunta. Olympialaiset  | Mitalit> Maa:   Bulgaria.Naisten ammunta. Olympialaiset  | Maa:   Bulgaria> Naisten ammunta. |
| --- | --- | --- | --- |
|  Hopeaa | Atlanta 1996 | 25 m urheilupistooli |  |
| MM-kilpailut  | MM-kilpailut  | MM-kilpailut  |  |
|  Hopeaa | Milano 1994 | 10 m ilmapistooli, joukkue |  |
Diana Jorgova (bulg. Диана Йоргова, s. 11. huhtikuuta 1971 Sofia) on bulgarialainen pistooliampuja.
Jorgova on saavuttanut olympialaisissa Atlantassa 1996 hopeaa 25 m urheilupistoolissa. Hän on myös voittanut joukkuhopeaa MM-kilpailuissa 10 m ilmapistoolissa Milanossa 1994.
Anger Management

| Anger Management |
| --- | --- |

Ohjaaja:  Peter Segal
Käsikirjoittaja:  David Dorfman
Tuottaja:  Barry Bernardi Allegra Clegg Allen Covert Derek Dauchy
Säveltäjä:  Teddy Castellucci
Kuvaaja:  Donald McAlpine
Leikkaaja:  Jeff Gourson
Pääosat:  Adam Sandler Jack Nicholson
Valmistustiedot
Valmistusmaa:  Yhdysvallat
Tuotantoyhtiö:  Revolution Studios Happy Madison Productions
Levittäjä:  InterCom Netflix
Ensi-ilta:  2003
Kesto:  100 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Anger Management on vuonna 2003 ensi-iltansa saanut yhdysvaltalainen komediaelokuva. Sen on ohjannut Peter Segal.
Elokuva kertoo Dave Buznikista (Adam Sandler), joka on hyvin rauhallinen ja aina ystävällinen kaikille. Pieni väärinkäsitys lentokoneessa johtaa suureen välikohtaukseen, jonka seurauksena Dave määrätään kiukunhallintaterapiaan oikeuden päätöksellä. Lääkärikseen hän saa Buddy Rydellin (Jack Nicholson), joka vaikuttaisi tarvitsevan itse hoitoa.
Elokuvan monissa cameorooleissa nähdään muun muassa Harry Dean Stanton, John C. Reilly, Woody Harrelson, Heather Graham, entinen tennistähti John McEnroe ja New Yorkin entinen pormestari Rudolph Giuliani.
Näyttelijät

| 0 | 1 | 2 |
| --- | --- | --- |
|   Adam Sandler   | … |   Dave Buznik   |
|   Jack Nicholson   | … |   Buddy Rydell   |
|   Marisa Tomei   | … |   Linda   |
Vastaanotto

Anger Management sai varsin penseitä arvosteluja sekä Yhdysvalloissa että muuallakin. Roger Ebert kirjoitti, että hyvän perusidean pohjalta elokuvasta olisi voinut tulla yksi Adam Sandlerin parhaista, mutta siitä tulikin yksi Jack Nicholsonin surkeimmista. Ebertistä kaikki mikä elokuvassa on pielessä viittaa ”Adam Sandlerin liukuhihnan” suuntaan: tyhmennetyt juonenkäänteet, päähahmon yksi-ilmeinen surkeus, julkkiscameot ja vaivaannuttava sentimentaalisuus.Helsingin Sanomien Veli-Pekka Lehtonen kirjoitti elokuvan yrittävän kommentoida vuoden 2001 terrori-iskujen jälkeistä henkistä tilaa Yhdysvalloissa, mutta todellisuudessa vain toistavan Adam Sandlerin vakioroolia henkisesti keskenkasvuisena jokamiehenä ilman syvyyttä. Jack Nicholsonin Lehtonen arvelee olevan mukana pelkästä rahasta ja tekevän mitä lystää Peter Segalin heiveröisessä ohjauksessa. Film-O-Holic.com-elokuvasivuston Juha Rosenqvist oli samoilla linjoilla: ”Komedian tarkoitus on ensisijaisesti naurattaa ja viihdyttää. Sivussa voi sanoa pari sanaa asiaakin. Anger Management ei onnistu kummassakaan. Se on tylsä, mikä lienee nauruviihteelle pahin synti.”
Damian Zimoń

Damian Zimoń
Damian Zimoń (s. 25. lokakuuta 1934) on katolisen kirkon 21. joulukuuta 1957 vihitty puolalainen pappi. Hänet nimitettiin Katowicen hiippakunnan piispaksi 3. kesäkuuta 1985 ja vihittiin piispaksi 29. kesäkuuta. Katowicen hiippakunnasta tuli 25. maaliskuuta 1992 arkkihiippakunta ja Zimońista tämän muutoksen myötä Katowicen ensimmäinen arkkipiispa.
Aiheesta muualla

Catholic-hierarchy.org: Archbishop Damian Zimon (englanniksi)
Antipodisaaret

| Antipodisaaret |
| --- | --- |
 Antipodisaaret pohjoisesta nähtynä
Merialue:  Tyynimeri
Saaria yht.:  6 pääsaarta
Suurin saari:  Antipodes
Muita saaria:  Bollons Island
Pinta-ala:  21 km²
Valtio
Valtio:  Uusi-Seelanti
Väestö
Väkiluku:  asumaton
Antipodisaaret (engl. Antipodes Islands) ovat Uudelle-Seelannille kuuluva asumaton saariryhmä Uuden-Seelannin pääsaarten eteläpuolella. Ne sijaitsevat 860 kilometriä Stewartinsaaresta kaakkoon. Saariryhmän pääsaari on pinta-alaltaan 20 neliökilometriä. Lisäksi Antipodisaariin kuuluu noin 0,5 neliökilometriä suuri Bollons Island, joka sijaitsee pääsaaresta pohjoiseen, sekä useita pienempiä luotoja. Pääsaarella sijaitsee saarten korkein kohta, 366 metriä korkea aktiivinen tulivuori Mount Galloway.
Antipodisaaret löysi englantilainen Henry Waterhouse vuonna 1800, joka antoi alun perin saarille englanninkielisen nimen Penantipodes. Nimi tulee siitä, että saaret sijaitsevat vastakkaisella puolella maapalloa kuin Greenwich.
Saaret kuuluvat Unescon maailmanperintökohteeseen Uuden-Seelannin subantarktiset saaret vuodesta 1998.
Eläimet

Saarilla asuu useiden eri lintulajien edustajia, kuten saarille endeemiset antipodienviherkaija, Cyanoramphus hochstetteri ja Coenocorypha aucklandica meinertzhagenae, joka on töpökurppiin kuuluva alalaji.
Merilinnuista pienimmät ovat ulappakeijuja ja suurin albatrossi Diomedea antipodensis. Bollons Islandilla pesii pieniä etelänalbatrossipopulaatioita, yhdeksää ulappakeijulintulajia, pystytöyhtöpingviinejä ja kalliotöyhtöpingviinejä.
Luultavasti vuonna 1893 saarille syntyi vahingossa hiiripopulaatio, joka sai alkunsa karille ajaneesta laivasta tai jostain hylkeenpyydystäjien joukosta. Pääsaarelle syntyi vuosien saatossa arviolta 200 000 hiiren populaatio, jotka osoittautuivat ongelmaksi syömällä valtavasti selkärangattomia eläimiä ja saarille tärkeiden kasvien siemeniä. Ne kilpailivat saarten lintupopulaatioiden kanssa ruoasta, ja tiedossa oli, että hiiret saattoivat syödä myös lintujen munia ja poikasia. Hiiret vaikuttivat saarten biologiseen monimuotoisuuteen. Vuonna 2016 uusiseelantilainen julkinen laitos Department of Conservation, joka vastaa muun muassa Uuden-Seelannin ympäristön- ja luonnonsuojelusta, toteutti saarilla Million Dollar Mouse -projektin. Projektin tarkoitus oli hävittää hiiret Antipodisaarilta, ja sen rahoittivat lahjoitusvaroilla Morgan Foundation, WWF New Zealand, voittoa tavoittelematon organisaatio Island Conservation ja Uuden-Seelannin asukkaat. Hävitys toteutettiin pudottamalla pääsaarelle helikopterilla kahteen kertaan syöttejä, jotka sisälsivät hiirenmyrkkyä brodifakumia. Helmikuussa 2018 havaittiin, että hiiret olivat kokonaan hävinneet saarelta.
Kasvit

Antipodisaaret ovat suurimmalta osin peittyneet ruohomättääseen, jossa kasvaa saniaisia ja luonnonkukkia. Paikoittain merilinnut ovat lyhentäneet kasvustoa. Saarten 71 kasvilajista 68 ovat endeemisiä lajeja.
Aiheesta muualla

Kuvia tai muita tiedostoja aiheesta Antipodisaaret Wikimedia Commonsissa
Diana Kacso

Diana Kacso (26. huhtikuuta 1953 Rio de Janeiro – 1. maaliskuuta 2022 Pittsburgh) oli brasilialainen pianisti.
Kacso valmistui Brasilialaisesta musiikkikonservatoriosta vuonna 1971 ja jatkoi opintojaan vuosina 1972–1975 Juilliard Schoolissa Sascha Gorodnitzkin johdolla. Kacso sai vuonna 1975 kansainvälisessä Frédéric Chopin -pianokilpailussa Varsovassa kuudennen palkinnon. Hän sai myös esimerkiksi toiset palkinnot sekä Rubinstein-kilpailussa Tel Avivissa (1977) että Leedsin kansainvälisessä pianokilpailussa (1978).
Pansion lentomajakka

Pansion lentomajakka.
Pansion lentomajakka on Turussa Pansion kaupunginosassa sijaitseva lentomajakka. Lentomajakka sijaitsee entisen Artukaisten lentokentän läheisyydessä. Lentomajakan korkeus merenpinnasta on 59 metriä.
Pansion lentomajakka on osa 1930-luvulla Helsingistä Tukholmaan kaavailtua lentomajakoiden ketjua. Hanketta ei koskaan saatu valmiiksi ja nykyään Suomessa on Pansion lentomajakan lisäksi säilynyt vain kaksi lentomajakkaa: Perkalan lentomajakka, joka sijaitsee Perkalan saaressa Iniössä Paraisilla sekä lentomajakka Kumlingessa Ahvenanmaalla. Perkalan lentomajakka on parempikuntoinen kuin Pansion.
Turun kaupungin viheralueohjelmassa 2006–2015 on suunniteltu, että lentomajakalle tehtäisiin informaatiotaulu majakan historiasta ja majakka pidettäisiin lähihistorian muistomerkkinä. Tornin huipulla on valotaideteos, joka julkistettiin syksyllä 2017.
Damiano Cunego

| Damiano Cunego |
| --- | --- |
 Damiano Cunego Italian ympäriajossa 2006
Henkilötiedot
Syntynyt: 19. syyskuuta 1981 (ikä 43)
Kansalaisuus:   Italia
Pyöräilijä
Lempinimi:  Il Piccolo Principe
Pituus:  169 cm
Paino:  65 kg
Joukkue:  Nippo - Vini Fantini
Laji:  maantie
Rooli:  ajaja
Ajajatyyppi:  yleisajaja
Ura
Ammattilaisjoukkue(et)
2002–2004 2005–2014 2015–:  Saeco Lampre Nippo - Vini Fantini
Suurimmat voitot
 Italian ympäriajo 2004, 4 etappia Ranskan ympäriajo, nuorten kilpailu 2006 Espanjan ympäriajo, 2 etappia Lombardian ympäriajo 2004, 2007, 2008 Amstel Gold Race 2008 
 Tiedot päivitetty: 29. heinäkuuta 2017 
Aiheesta muualla
officialdamianocunego.com
| Mitalit> Maa:   Italia.Miesten pyöräily.Maantiepyöräilyn MM-kilpailut  | Mitalit> Maa:   Italia.Miesten pyöräily.Maantiepyöräilyn MM-kilpailut  | Mitalit> Maa:   Italia.Miesten pyöräily.Maantiepyöräilyn MM-kilpailut  | Maa:   Italia> Miesten pyöräily. |
| --- | --- | --- | --- |
|  Hopeaa | Varese 2008 | maantieajo |  |
Damiano Cunego (s. 19. syyskuuta 1981 Verona) on italialainen ammattipyöräilijä. Lempinimellä Il Piccolo Principe (Pikku prinssi) kutsuttu Cunego tunnetaan ennen kaikkea mäkimiehenä, jonka ominaisuudet sopivat sekä pitkiin etappikilpailuihin että yhden päivän klassikoihin. Hän on parantanut myös aika-ajosuorituksiaan uran alkuaikoihin verrattuna.
Saeco-tallissa ammattilaisuransa vuonna 2002 aloittanut Cunego voitti Italian ympäriajon vuonna 2004 ollessaan vain 22-vuotias. Tallin kapteeniksi oli etukäteen ajateltu kilpailun kaksinkertaista voittajaa Gilberto Simonia, mutta nuoren Cunegon nousu vanhan mestarin haastajaksi kiristi miesten välejä. Cunego voitti kauden aikana kaikkiaan 13 kilpailua, näiden joukossa Lombardian ympäriajo lokakuussa. Hän oli vuoden 2004 maailmanrankingin ykkönen kaikkien aikojen nuorimpana ajajana.
Vuosina 2005–2014 Damiano Cunego ajoi Lampre-tallin väreissä. Hän sijoittui 2006 kolmanneksi Liège–Bastogne–Liège-klassikossa hävittyään loppukirissä Alejandro Valverdelle ja Paolo Bettinille. Samana vuonna Cunego voitti Ranskan ympäriajon nuorten kilpailun ohitettuaan viimeisessä aika-ajossa Markus Fothenin. Cunego sijoittui Fränk Schleckin jälkeen toiseksi legendaariseen L´Alpe D´Huez`n nousuun päättyneellä kilpailun 15. etapilla. Lisäksi Cunego oli kolmas 17. etapilla. Vuonna 2007 Cunego voitti Lombardian ympäriajon kukistettuaan loppukirissä irtiottokumppaninsa Riccardo Riccòn.
Vuonna 2008 Cunego voitti Amstel Gold Racen noustuaan Caubergin mäen loppuosuudella ohi Fränk Schleckin. Maantiepyöräilyn maailmanmestaruuskilpailuissa hän sijoittui toiseksi maanmiehensä Alessandro Ballanin jälkeen. Kauden päätteeksi hän voitti kolmannen kerran Lombardian ympäriajon ajettuaan yksin kärjessä viimeiset 15 kilometriä.
Cunego on edustanut Nippo - Vini Fantini -tallia kaudesta 2015.
Aiheesta muualla

Virallinen kotisivu (italiaksi)
Danny Miller

Daniel Benedict "Danny" Miller (s. 2. tammikuuta 1991) on brittiläinen näyttelijä, joka tunnetaan muun muassa rooleistaan Aaron Dinglenä ITVn saippuasarjassa Emmerdale ja Rob Waddingtonina poliisisarjassa Scott & Bailey.
Aiheesta muualla

Kuvia tai muita tiedostoja aiheesta Danny Miller Wikimedia Commonsissa
Damiano Tommasi

| 0 | 1 | 2 |
| --- | --- | --- |

Henkilötiedot
Koko nimi: Damiano Tommasi
Syntymäaika: 17. toukokuuta 1974 (ikä 50)
Syntymäpaikka: Negrar, Italia
Pelipaikka: puolustava keskikenttäpelaaja
Pituus: 180 cm
Seura
Seura: Levante UD
Seurat
| Vuodet | Seura | O (M) |
| 1992 - 1996 1996 - 2006 2006 - | Verona AS Roma Levante | 77 (4) 271 (14) 0 (0) |
Maajoukkue
| 1998 - | Italia | 23 (1) |
 Seurajoukkueuran tilastot kattavat vain kansalliset sarjat.
Damiano Tommasi (s. 17. toukokuuta 1974 Negrar, Italia) on italialainen jalkapalloilija, joka edustaa espanjalaista Levantea. 180 senttimetriä pitkän Tommasin pelipaikka on puolustava keskikenttäpelaaja.
Tommasin ammattilaisura alkoi Hellas Veronassa, jonka riveissä hän pelasi Serie B:tä vuosina 1993-1996. 7. syyskuuta 1996 hän debytoi Serie A:ssa siirryttyään AS Romaan. Samana vuonna Tommasi pelasi myös Italian joukkueessa alle 21-vuotiaiden EM-kilpailuissa ja Atlantan olympialaisissa. 18. marraskuuta 1998 hän pelasi debyyttiottelunsa A-maajoukkueessa, mutta vasta vuonna 2001 hän nousi maajoukkueen vakiokokoonpanoon. 2002 MM-kisoissa Tommasi pelasi kaikissa joukkueensa otteluissa.
Kesällä 2003 Tommasin ura sai ikävän käänteen hänen saatuaan vakavan polvivamman Stoke Cityä vastaan pelatussa harjoitusottelussa. Hän pelasi kentille vasta 30. lokakuuta 2005 Ascolia vastaan pelatussa ottelussa, jossa Roman kannattajat osoittivat suosiota seisaaltaan Tommasin korvatessa Olivier Dacourtin toisella puoliajalla. 18. kesäkuuta 2006 Tommasi päätti kymmenvuotisen uransa roomalaisseurassa tekemällä sopimuksen nykyisen seuransa kanssa.
Aiheesta muualla

Kuvia tai muita tiedostoja aiheesta Damiano Tommasi Wikimedia Commonsissa
Virallinen sivu (italiaksi)
Tommasi FootballDatabase-tietokannassa (englanniksi)
Italian joukkue – Kesäolympialaiset 1996
1 Pagliuca |
3 Nesta |
4 Cannavaro |
5 Galante |
6 Fresi |
7 Ametrano |
8 Crippa |
9 Branca |
10 Brambilla |
11 Delvecchio |
12 Buffon |
13 Pistone |
14 Tommasi |
15 Pecchia |
16 Morfeo |
17 Lucarelli |
18 Bernardini |
19 Sartor |
Valmentaja Maldini
Italian joukkue – Jalkapallon MM-kilpailut 2002
1 Buffon |
2 Panucci |
3 Maldini |
4 Coco |
5 Cannavaro |
6 Zanetti |
7 Del Piero |
8 Gattuso |
9 Inzaghi |
10 Totti |
11 Doni |
12 Abbiati |
13 Nesta |
14 Di Biagio |
15 Iuliano |
16 Di Livio |
17 Tommasi |
18 Delvecchio |
19 Zambrotta |
20 Montella |
21 Vieri |
22 Toldo |
23 Materazzi |
Valmentaja Trapattoni
Danny Miranda

Danny Miranda
Danny Miranda on brittiläinen basisti. Hän on soittanut muun muassa Blue Öyster Cult ja Meat Loaf -yhtyeessä. Hän on toiminut myös sessiomuusikkona ja soittanut useiden artistien albumeilla ja taustayhtyeissä.
Miranda soitti bassokitaraa Queenin ja Paul Rodgersin kiertueella 2005–2006 ja 2008.
Aiheesta muualla

Viralliset kotisivut
Otterøyn kirkko

| Otterøyn kirkko Otterøy kirke |
| --- | --- |
 Kirkko vuonna 2022.
Sijainti:  Namsos, Norja
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  1858
Suunnittelija:  Christian H. Grosch
Materiaali:  puu
Istumapaikkoja:  250
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Otterøyn kirkko (norj. Otterøy kirke) on Namsosin kunnassa Trøndelagin läänissä Norjassa sijaitseva puinen kahdeksankulmainen kirkko vuodelta 1858.
Aiheesta muualla

Kuvia tai muita tiedostoja aiheesta Otterøyn kirkko Wikimedia Commonsissa
Paikkarin torppa

Paikkarin torppa vuonna 2016.
Paikkarin torppa Sammatissa 1840-luvulla.
Paikkarin torppa (ruots. Paikkari torp) on Sammatissa sijaitseva Suomen kansalliseepoksen Kalevalan kokoajan Elias Lönnrotin lapsuudenkoti.
Paikkarin torppa rakennettiin Valkjärven rannalle noin vuonna 1800, ja siinä asui räätäli Fredrik Johan Lönnrot perheineen. Elias-poika syntyi torppaan neljäntenä lapsena vuonna 1802. Hän asui Paikkarin torpassa vuoteen 1814 saakka, jolloin lähti kouluun Tammisaareen.
Museoviraston luovuttua Paikkarin torpasta se on nykyisin Lohjan museon ylläpitämä kotimuseo, ja se on auki yleisölle kesäaikaan. Siellä on esillä Lönnrotiin liittyvää esineistöä, muun muassa Lönnrotin kehto sekä hänen käyttämänsä kantele.
Aiheesta muualla

Paikkarin torppa Museoviraston sivulla
Sammatti.fi: Lönnrotin kierros Sammatissa (Arkistoitu – Internet Archive)
Ottignies-Louvain-la-Neuve

| Ottignies-Louvain-la-Neuve |
| --- | --- |
 Kaupungintalo
 lippu:  vaakuna
 Ottignies-Louvain-la-Neuve
 Koordinaatit: 50°40′00″N, 04°30′00″E 
Valtio:  Belgia
Alue:  Vallonia
Provinssi:  Vallonian Brabant
Arrondissementti:  Nivelles
Hallinto:  
 – Pormestari:  Jean-Luc Roland
Pinta-ala:  
 – Kokonaispinta-ala:  33 km²
Väkiluku (2016):  31 562
 – Väestötiheys:  956,4 as./km²
 
 www.olln.be 
Infobox OKVirheellinen NIMI-arvo: 
Ottignies-Louvain-la-Neuve on kunta Belgian Vallonian alueella Vallonian Brabantin provinssissa. Siellä on arviolta 31 562 asukasta (vuonna 2016) ja sen pinta-ala on 33 neliökilometriä. Kunnassa on kaksi pääosaa, Ottignies ja Louvain-la-Neuve. Louvain-la-Neuve, "Uusi Leuven", syntyi kun Leuvenin yliopisto jaettiin kieliriidan vuoksi ja sen ranskankielisestä osasta muodostetulle Université Catholique de Louvain (UCL) -yliopistolle rakennettiin uusi kampus tuolloiseen Ottigniesin kuntaan.
Ottignies-Louvain-la-Neuvessa sijaitsee vuonna 1971 perustettu Louvain-la-Neuven tiedepuisto, joka on Vallonian suurin ja koko Belgian ensimmäinen tiedepuisto.
Aiheesta muualla

Kuvia tai muita tiedostoja aiheesta Ottignies-Louvain-la-Neuve Wikimedia Commonsissa
Kunnan kotisivut
Yliopiston kotisivut
Vallonian Brabantin provinssin kunnat
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ottignies-Louvain-la-Neuve
Louvain-la-Neuven tiedepuisto
Käännös suomeksi
Diane English

Diane English (vas.) ja Candice Bergen (oik.) vuoden 1991 Emmy-gaalassa
Diane English (s. 18. toukokuuta 1948 Buffalo, New York, Yhdysvallat) on yhdysvaltalainen elokuvaohjaaja, käsikirjoittaja ja televisiotuottaja. Hänet tunnetaan parhaiten luomastaan tilannekomediasarjasta Murphy Brown, josta hän voitti kolme Emmy-palkintoa vuonna 1989.
Vuonna 2007 hän ohjasi ensimmäisen elokuvansa, Naiset.
Aiheesta muualla

Diane English Internet Movie Databasessa. (englanniksi)
Christian Lépine

Christian Lépine vuonna 2013

Christian Lépine (s. 18. syyskuuta 1951 Montréal) on kanadalainen roomalaiskatolinen arkkipiispa. Hänet vihittiin papiksi Montréalin arkkihiippakuntaan 7. syyskuuta 1983 ja nimitettiin sen vihkipiispaksi sekä Zabin titulaaripiispaksi 11. heinäkuuta 2011. Piispaksi vihkiminen seurasi 10. syyskuuta. Pääkonsekraattorina toimi Jean-Claude Turcotte, jota avustivat Lionel Gendron ja André Gazaille.
Lépine sai 20. maaliskuuta 2012 nimityksen Montréalin arkkipiispaksi.
Lépine nähdään kirkon konservatiivisiiven edustajana. Vuonna 2009 hän pappina salli seurakunnassaan vanhemmille suunnatun ohjelman kehittämisen lasten epäiltyjen homoseksuaalisten taipumusten parantamiseksi.
Christian Lusch

| Mitalit> Maa:   Saksa.Miesten ammunta. Olympialaiset  | Mitalit> Maa:   Saksa.Miesten ammunta. Olympialaiset  | Mitalit> Maa:   Saksa.Miesten ammunta. Olympialaiset  | Maa:   Saksa> Miesten ammunta. |
| --- | --- | --- | --- |
|  Hopeaa | Ateena 2004 | 50 m pienoiskivääri,makuu |  |
Christian Lusch (s. 19. helmikuuta 1981) on saksalainen kivääriampuja.
Christian Lusch on saavuttanut olympialaisissa hopeaa 50 m pienoiskiväärin makuussa tuloksella 702,2 (598+104,2).
Alismatales

| Alismatales |
| --- | --- |
 Ratamosarpio (Alisma plantago-aquatica)
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Alismatales  Dumort.
Synonyymit
 Aponogetonales Hutchinson  Arales Dumortier  Butomales Hutchinson  Cymodoceales Nakai  Elodeales Nakai  Hydrocharitales Dumortier  Juncaginales Hutchinson  Lemnales Link  Najadales Dumortier  Orontiales J. Presl  Pistiales Richard  Posidoniales Nakai  Potamogetonales Dumortier  Ruppiales Nakai  Scheuchzeriales B. Boivin  Tofieldiales Reveal & Zomlefer  Vallisneriales Nakai  Zosterales Nakai 
Katso myös
   Alismatales Wikispeciesissä   Alismatales Commonsissa 
Infobox OKNimi-testi OK: 
Alismatales on yksisirkkaisten kasvien lahko, johon kuuluu lähes 4 500 lajia 166 suvussa ja 14 heimossa. Lahko on levinnyt maailmanlaajuisesti ja sen edustajat ovat pääasiassa kosteissa ympäristöissä esiintyviä ruohoja. Kukat sijaitsevat tavallisesti kukinnossa, kuten puikelossa.
Lahkoon on perinteisesti sijoitettu vain heimot Alismataceae, Butomaceae ja Limnocharitaceae, jolloin muut heimot muodostivat erillisiä polyfyleettisiä lahkoja, kuten Arales (vrt. oheinen synonyymiluettelo). Nykyinen luokittelu pyrkii luomaan monofyleettisiä ryhmiä, jotka sisältävät kaikki tietystä kantamuodosta kehittyneet lajit, minkä takia lahkot on yhdistetty. Nykyluokittelun mukaan lahkon selvästi suurin heimo on vehkakasvit (Araceae), johon kuuluu yli neljä viidesosaa lahkon lajeista.
Ekologia

Lahkon sisältämistä vesikasviryhmistä useimmat ovat todennäköisesti evolutiivisesti melko nuoria. Lahkoon kuuluvat ainoat meressä uposkasveina elävät koppisiemeniset. Vesielämän seurauksena monilta lahkon edustajilta puuttuvat kuljetussolukostaan putkilot. Myös sienijuurten puuttuminen monilta sarpiomaisilta lienee seurausta vesielämästä, olkootpa ne sitten pohjaan juurtuneita tai vapaasti kelluvia. Karhunruohokasvien osalta ei sienijuuritilannetta tunneta. Vehkakasvit esiintyvät monenlaisissa ympäristöissä ja ovat yleisiä kosteikoissa ja vesissä. Eräiden koisaperhosten (Pyralidae) ja ruokokuoriaisten (Donaciinae) toukat käyttävät ravinnokseen akvaattisia yksisirkkaisia. Jälkimmäiset ovat yleensäkin vesikasveja hyödyntäviä, ja niitä on mm. lummekasveilla ja ärviäkasveilla.
Morfologia

Kukkaa tukeva suojuslehti ja uloin terälehti saattavat olla yhteenkasvaneita tai muutoin yhteydessä toisiinsa kehitykseltään, jolloin syntyy hybridielin, tai tukilehti voi olla kadonnut; kumpikin ilmiö voi ilmetä yhdessä ja samassa suvussa. Joillakin sarpiomaisilla kukat voivat olla itse asiassa valekukintoja. Siemenen sisältämä alkio on lahkon kasveilla lehtivihreällinen. Siemenvalkuainen eli endospermi ei ole tavallisesti hyvin kehittynyt, mutta joskus se on tärkkelyspitoinen.